* માતા–પીતા તો જન્મ આપીને પછીયે સંસ્કારોનું ધાવણ પીવડાવતાં રહે. માતાએ ધર્મ ને પીતાએ જ્ઞાનમાર્ગ સમજાવ્યો; વનમાળીભાઈએ ગાંધીવીચાર ગાંઠે બંધાવ્યો; બન્ને ભાઈઓએ મને પોષ્યો, ભાભીઓએ બાળપણામાં વીદાય લઈ ગયેલી માતાની યાદ આવવા ન દીધી; સમોવડીયા ભત્રીજા ભૂપતે મારા ભણતરની સગવડો માટે માર્ગ સરળ કરવામાં મદદ કરી; પત્ની તો ધનવાન કુટુંબમાંથી આવેલાં પણ મારી નાણાંકીય ગરીબીને એમણે દેખાવા ન દીધી; બાળકો મને અનુકૂળ થવામાં હોડ બકતા રહ્યા; ભલે ગણ્યાગાંઠ્યા પણ કેટલાક મારા મીત્રો ઉત્તમ પુસ્તકો જેવા મળ્યા; શાપુરમાં પ્રખર ગાંધીવાદી કાર્યકર (મારા બનેવી) સ્વ. ભાનુભાઈ મહેતા, વીદ્યાપીઠમાં આદરણીય ગુરુવર્ય કનુભાઈ જાની, શાંતિભાઈ આચાર્ય, મોહનભાઈ પટેલ જેવા ધુરંધર અધ્યાપકો પાસે ભણવા મળ્યું; નોકરીમાં અનેક વાર મદદરૂપ થનારા માસીયાઈ ભાઈ શંકરભાઈ, પ્રોફેસર પરેશભાઈ મજુમદાર, અરવિંદભાઈ બુચ અને મીલના શેઠ કમલભાઈ આ સૌનો તો સદાય ૠણી જ રહીશ.